text:
на принципа на предпазливост. Двете страни си сътрудничат за подобряване на наличността и наблюдението на научните данни, свързани с улавяните видове.
 5. За тази цел двете страни въвеждат нов механизъм за наблюдение отблизо на този вид риболов, за да се гарантира устойчивото използване на ресурса. Този механизъм за наблюдение се основава по-специално на тримесечен обмен на данни, свързани с улова на акули. Когато през дадена година този улов надвиши с 30 % референтния тонаж, посочен в член 4, параграф 2, буква а), се въвежда засилено наблюдение, основано на ежемесечен обмен на данните, и се провеждат взаимни консултации между страните. Когато през дадена година този улов достигне 40 % от референтния тонаж, посочен по-горе, съвместният комитет приема, при необходимост, допълнителни мерки за управление, с което да се осигури по-добро регламентиране на дейността на корабите с парагади.
 6. Съвместният комитет може да вземе решение да внесе промени в посочения по-горе механизъм за наблюдение въз основа на резултатите от обсъжданията по време на съвместната научна среща.
 7. Страните си съдействат с цел засилване на механизмите за контрол, инспекция и борба с незаконния, недеклариран и нерегламентиран риболов в Кабо Верде.
 Член 7
 Преразглеждане по взаимно съгласие на възможностите за риболов и техническите мерки
 1. Посочените в член 3 възможности за риболов могат да бъдат преразгледани и коригирани по взаимно съгласие в рамките на съвместния комитет, доколкото приетите от ICCAT препоръки и резолюции потвърждават, че тази корекция гарантира устойчиво управление на рибните видове, обхванати от настоящия протокол. В такъв случай посоченото в член 4, параграф 2, буква а) финансово участие се коригира пропорционално и pro rata temporis, като необходимите изменения се отразяват в настоящия протокол и в приложението към него.
 2. При необходимост съвместният комитет може да разгледа и адаптира по взаимно съгласие разпоредбите регулиращи риболовната дейност и правилата за прилагане на секторната подкрепа, предвидени в настоящия протокол.
 Член 8
 Насърчаване на сътрудничеството между икономическите оператори
 1. Страните си сътрудничат с цел подобряване на възможностите за разтоварване на улова в пристанищата на Кабо Верде.
 2. Страните се стремят да създадат условия, благоприятстващи насърчаването на контактите между техните предприятия в техническата, икономическата и търговската сфера, чрез установяването на благоприятна среда за стопанска дейност и инвестиции.
 Член 9
 Сътрудничество в областта на синята икономика
 1. Страните се задължават да си сътрудничат с цел насърчаване на синята икономика, по-специално в областта на аквакултурите, морското пространствено планиране, енергетиката, морските биотехнологии и защитата на морските екосистеми.
 2. Страните се задължават да насърчават инвестициите в областта на рибарството и морската икономика в съответствие с целите на специалното партньорство между Кабо Верде и Съюза.
 3. Страните си сътрудничат с цел повишаване на осведомеността на частните оператори от Европейския съюз относно търговските и промишлените възможности в сектора на рибарството и морската икономика на Кабо Верде.
 4. Страните си сътрудничат с оглед разработването на съвместни действия и обмена на информация и добри практики. За тази цел двете страни се споразумяват относно звената за контакт и относно реда и условията за предаване на съобщения.
 Член 10
 Спиране на прилагането на настоящия протокол
 1. Прилагането на


text:
настоящия протокол, включително изплащането на финансовата вноска, може да бъде спряно по инициатива на една от двете страни, ако е налице едно или повече от следните условия:
 а)
 при непреодолима сила или неочаквани обстоятелства, възпрепятстващи извършването на риболовни дейности в ИИЗ на Кабо Верде;
 б)
 разпоредбите на настоящия протокол са засегнати от значителни промени в определението и изпълнението на политиката в областта на рибарството на някоя от страните;
 в)
 задействани са механизмите за консултации, предвидени в член 96 от Споразумението от Котону, във връзка с нарушение на съществени и основни елементи на правата на човека и демократичните принципи, посочени в член 9 от посоченото споразумение;
 г)
 не е извършено плащане от страна на Съюза на финансовото участие, предвидено в член 4, параграф 2, буква а), по причини, различни от предвидените в буква в) от настоящия параграф;
 д)
 сериозен и неразрешен спор между двете страни относно прилагането или тълкуването на настоящия протокол.
 2. В случаите, когато прилагането на настоящия протокол се спира по причини, различни от посочените в параграф 1, буква в), се изисква заинтересованата страна да съобщи писмено за своето намерение най-малко три месеца преди датата, на която спирането ще породи действие. Спирането на прилагането на настоящия протокол по причините, изложени в параграф 1, буква в), се прилага незабавно след приемането на решението за спирането.
 3. В случай на спиране на прилагането страните продължават да провеждат консултации помежду си с цел намирането на решение по взаимно съгласие на техния спор. След уреждане на спора прилагането на настоящия протокол се възобновява и сумата на финансовата компенсация се намалява пропорционално и pro rata temporis за времето, през което прилагането на настоящия протокол е било спряно.
 Член 11
 Електронен обмен на данни
 1. Кабо Верде и Съюзът се ангажират да приведат в действие и да поддържат компютърните системи, необходими за електронен обмен на цялата информация и документи, свързани с прилагането на споразумението.
 2. Документите в електронен формат се смятат за еквивалентни във всяко отношение на същите документи на хартиен носител.
 3. Кабо Верде и Съюзът незабавно се уведомяват взаимно за всеки проблем във функционирането на дадена компютърна система. В такива случаи информацията и документите, свързани с прилагането на споразумението, автоматично се предават чрез алтернативно средство за комуникация.
 Член 12
 Поверителност на данните
 1. Кабо Верде и Съюзът се ангажират да гарантират, че всички поименни данни, свързани с корабите на Съюза и с техните риболовни дейности, получени в рамките на споразумението, винаги ще се обработват точно в съответствие с принципите на поверителност и защита на данните.
 2. Страните гарантират, че съгласно съответните разпоредби на ICCAT се предоставят публично само обобщените данни, свързани с риболовните дейности във водите на Кабо Верде.
 3. Данните, които могат да се считат за поверителни, трябва да се използват от компетентните органи изключително за целите н априлагането на споразумението и с цел управление на рибарството, контрол и наблюдение.
 Член 13
 Приложими разпоредби от националното законодателство
 1. Дейностите на корабите на Съюза, действащи във водите на Кабо Верде съгласно настоящия протокол, се уреждат от законодателството на Кабо Верде, което е в

type: contracts

jurisdiction: EU


text:
сила, по-специално от плана за управление на рибните ресурси на Кабо Верде, освен ако споразумението или настоящият протокол с приложението и допълненията към него не предвиждат друго.
 2. Органите на Кабо Верде своевременно уведомяват Европейската комисия за всички промени или нови законодателни актове, които се отнасят до сектора на рибарството.
 Член 14
 Прекратяване
 1. При прекратяване на настоящия протокол заинтересованата страна уведомява писмено другата страна за намерението си да го прекрати най-малко шест месеца преди датата, на която прекратяването ще породи действие.
 2. С изпращането на посоченото в параграф 1 уведомление започват консултации между страните.
 Член 15
 Временно прилагане
 Настоящият протокол се прилага временно от датата на подписването му.
 Член 16
 Влизане в сила
 Настоящият протокол влиза в сила на датата, на която страните се уведомят взаимно за приключването на необходимите за целта процедури.
 Съставено в Брюксел на двадесети май две хиляди и деветнадесета година.
 Hecho en Bruselas, el veinte de mayo de dos mil diecinueve.
 V Bruselu dne dvacátého května dva tisíce devatenáct.
 Udfærdiget i Bruxelles den tyvende maj to tusind og nitten.
 Geschehen zu Brüssel am zwanzigsten Mai zweitausendneunzehn.
 Kahe tuhande üheksateistkümnenda aasta maikuu kahekümnendal päeval Brüsselis.
 Έγινε στις Βρυξέλλες, στις είκοσι Μαΐου δύο χιλιάδες δεκαεννέα.
 Done at Brussels on the twentieth day of May in the year two thousand and nineteen.
 Fait à Bruxelles, le vingt mai deux mille dix-neuf.
 Sastavljeno u Bruxellesu dvadesetog svibnja godine dvije tisuće devetnaeste.
 Fatto a Bruxelles, addì venti maggio duemiladiciannove.
 Briselē, divi tūkstoši deviņpadsmitā gada divdesmitajā maijā.
 Priimta du tūkstančiai devynioliktų metų gegužės dvidešimtą dieną Briuselyje.
 Kelt Brüsszelben, a kétezer-tizenkilencedik év május havának huszadik napján.
 Magħmul fi Brussell, fl-għoxrin jum ta’ Mejju fis-sena elfejn u dsatax.
 Gedaan te Brussel, twintig mei tweeduizend negentien.
 Sporządzono w Brukseli dnia dwudziestego maja roku dwa tysiące dziewiętnastego.
 Feito em Bruxelas, em vinte de maio de dois mil e dezanove.
 Întocmit la Bruxelles la douăzeci mai două mii nouăsprezece.
 V Bruseli dvadsiateho mája dvetisícdevätnásť.
 V Bruslju, dne dvajsetega maja leta dva tisoč devetnajst.
 Tehty Brysselissä kahdentenakymmenentenä päivänä toukokuuta vuonna kaksituhattayhdeksäntoista.
 Som skedde i Bryssel den tjugonde maj år tjugohundranitton.
 За Европейския съюз
 Рог la Unión Europea
 Za Evropskou unii
 For Den Europæiske Union
 Für die Europäische Union
 Euroopa Liidu nimel
 Για την Ευρωπαϊκή Ένωση
 For the European Union
 Pour l'Union européenne
 Za Europsku uniju
 Per l'Unione europea
 Eiropas Savienības vārdā –
 Europos Sąjungos vardu
 Az Európai Unió részéről
 Għall-Unjoni Ewropea
 Voor de Europese Unie
 W imieniu Unii Europejskiej
 Pela União Europeia
 Pentru Uniunea Europeană
 Za Európsku úniu
 Za Evropsko unijo
 Euroopan unionin puolesta
 För Europeiska unionen
 За Република Кабо Верде
 Por la República de Cabo Verde
 Za Kapverdskou republiku
 For Republikken Kap Verde
 Für die Republik Cabo Verde
 Cabo Verde Vabariigi nimel
 Για τη Δημοκρατία του Πράσινου Ακρωτηρίου
 For the Republic of Cape Verde
 Pour la République du Cap-Vert
 Za Republiku Kabo Verde
 Per la Repubblica del Capo Verde
 Kaboverdes Republikas vārdā –
 Žaliojo Kyšulio Respublikos vardu
 A Zöld-foki Köztársaság részéről
 Għar-Repubblika ta' Cape Verde
 Voor de Republiek Kaapverdië
 W imieniu Republiki Zielonego Przylądka
 Pela República


text:
de Cabo Verde
 Pentru Republica Capului Verde
 Za Kapverdskú republiku
 Za Republiko Zelenortski otoki
 Kap Verden tasavallan puolesta
 För Republiken Kap Verde
 (1) ОВ ЕС L 414, 30.12.2006 г., стр. 3.
 (2) ОВ ЕО L 317, 15.12.2000 г., стр. 3.
 ПРИЛОЖЕНИЕ
 УСЛОВИЯ ЗА ИЗВЪРШВАНЕ НА РИБОЛОВНИ ДЕЙНОСТИ ОТ КОРАБИТЕ НА СЪЮЗА В РИБОЛОВНАТА ЗОНА НА КАБО ВЕРДЕ
 ГЛАВА I
 ОБЩИ РАЗПОРЕДБИ
 1. Определяне на компетентния орган
 За нуждите на настоящото приложение и ако не е посочено друго, всяко позоваване на Съюза или на Кабо Верде в смисъл на компетентен орган се отнася до:
 а)
 за Съюза: Европейската комисия, при необходимост посредством делегацията на Съюза в Кабо Верде;
 б)
 за Кабо Верде: Министерството на рибарството.
 2. Риболовна зона
 Координатите на ИИЗ на Кабо Верде са посочени в допълнение 1. Корабите на Съюза могат да извършват риболовните си дейности извън границите, определени за всяка категория в допълнение 2, като риболовците от Кабо Верде запазват изключителни права върху риболова в посочените граници.
 При издаването на разрешението за риболов Кабо Верде уведомява корабособствениците за координатите на зоните, забранени за корабоплаване и риболов. Такова уведомление се изпраща и до Съюза.
 3. Определяне на местен агент
 Всеки кораб на Съюза, който планира разтоварване или трансбордиране в пристанище на Кабо Верде, може да бъде представляван от агент, установен в Кабо Верде.
 4. Банкова сметка
 Преди влизането в сила на настоящия протокол Кабо Верде съобщава на Съюза данните на банковата сметка или сметки, по които трябва да се превеждат сумите, платими от корабите на Съюза в рамките на споразумението. Разходите по банковите преводи се поемат от корабособствениците.
 ГЛАВА II
 РАЗРЕШЕНИЯ ЗА РИБОЛОВ
 Раздел 1
 Приложими процедури
 1. Предварително условие за получаване на разрешение за риболов — кораби, отговарящи на изискванията
 Разрешенията за риболов, посочени в член 6 от споразумението, се издават, при условие че корабът е вписан в регистъра на риболовните кораби на Съюза и в съответствие с разпоредбите на Регламент (ЕС) No 2017/2403 на Европейския парламент и на Съвета (1) относно устойчивото управление на външните риболовни флотове. Всички предходни задължения, свързани с корабособственика, капитана или самия кораб, произтичащи от риболовните им дейности в Кабо Верде съгласно споразумението, трябва да са били изпълнени преди издаването на разрешението.
 2. Заявление за разрешение за риболов
 Съюзът подава до Кабо Верде заявление за издаване на разрешение за риболов за всеки кораб, желаещ да извършва риболов съгласно споразумението, най-малко петнадесет работни дни преди началната дата на срока на валидност, за който се кандидатства, като за целта се използва формулярът от допълнение 3. Заявлението трябва да е напечатано или попълнено четливо с главни печатни букви.
 В заявлението за разрешение за риболов трябва да бъдат ясно посочени целевите видове.
 При всяко първоначално заявление за разрешение за риболов по протокола, който е в сила, или вследствие на промяна на техническите спецификации на съответния кораб заявлението трябва да е придружено от доказателство за плащане на фиксираната такса за срока на валидност на исканото разрешение за риболов и на посочената в глава IX фиксирана вноска за наблюдателите, както и от:
 а)
 името и адреса на местния агент


text:
на кораба, ако има такъв;
 б)
 актуална цветна снимка на кораба, сниман странично, с минимални размери 15 cm x 10 cm;
 в)
 всеки друг документ, специално изискван в рамките на споразумението.
 За подновяване на разрешение за риболов съгласно протокола, който е в сила, за кораб, чиито технически спецификации не са променени, заявлението за подновяване трябва да се придружава само от документа, доказващ заплащането на таксата и на фиксираната вноска за разходите, свързани с наблюдателя.
 3. Издаване на разрешение за риболов
 Кабо Верде издава на Съюза разрешението за риболов на риба тон и тоноподобни видове („atum e afins“) и на други видове, разрешени съгласно настоящия протокол, в срок от петнадесет работни дни след получаване на пълния набор от документи по заявлението.
 При подновяване на разрешение за риболов през срока на прилагане на настоящия протокол новото разрешение за риболов трябва да съдържа ясно позоваване на първоначалното разрешение за риболов.
 Съюзът препраща разрешението за риболов на корабособственика или на неговия агент. В случай че службите на Съюза са затворени, Кабо Верде може да предаде разрешението за риболов директно на корабособственика или на неговия агент и да предостави копие на Съюза.
 4. Списък на корабите с разрешение за риболов
 След издаване на разрешението за риболов Кабо Верде изготвя незабавно за всяка категория кораби окончателен списък на корабите с разрешение да извършват риболов в зоната на Кабо Верде. Този списък се съобщава незабавно на националния орган, отговарящ за контрола на рибарството, и на Съюза.
 5. Срок на валидност на разрешението за риболов
 Разрешенията за риболов са валидни за срок от една година и могат да бъдат подновявани.
 За определяне на началото на срока на валидност под „едногодишен срок“ се разбира:
 а)
 през първата година от прилагането на настоящия протокол — периодът между датата на неговото влизане в сила и 31 декември на същата година;
 б)
 след това — всяка пълна календарна година;
 в)
 през последната година от прилагането на настоящия протокол — периодът между 1 януари и датата на изтичане на срока на действие на настоящия протокол.
 6. Съхраняване на борда на разрешението за риболов
 Копие от разрешението за риболов незабавно се изпраща по електронен път на Съюза и на корабособствениците или на техния местен агент. Това копие се пази на борда и е валидно за срок от максимум 60 календарни дни от датата на издаване на разрешението за риболов. След изтичането на този срок на борда трябва да се пази оригиналът на разрешението за риболов.
 7. Прехвърляне на разрешението за риболов
 Разрешението за риболов се издава за конкретен кораб и не може да бъде прехвърляно. Въпреки това, по искане на Съюза и когато бъде доказано наличието на непреодолима сила — например в случай на загуба или продължителен престой на кораб поради сериозна техническа повреда, разрешението за риболов на кораба се заменя от ново разрешение, издадено на името на друг кораб, подобен на заменения.
 Прехвърлянето се извършва чрез връщане на разрешението за риболов, което подлежи на замяна, от корабособственика или от неговия агент в Кабо Верде и чрез изготвянето от Кабо Верде на заменящото разрешение


text:
във възможно най-кратки срокове. Заменящото разрешение се издава в най-кратки срокове на корабособственика или на неговия агент при връщане на разрешението, което подлежи на замяна. Заменящото разрешение поражда действие от датата, на която е върнато заменяното разрешение.
 Кабо Верде актуализира в най-кратки срокове списъка на корабите с разрешение за риболов. Новият списък се съобщава незабавно на националния орган, отговарящ за контрола на рибарството, и на Съюза.
 8. Помощни кораби
 По искане на Съюза и след разглеждане от страна на компетентните органи Кабо Верде разрешава на риболовните кораби на Европейския съюз, притежаващи разрешение за риболов, да бъдат подпомагани от помощни кораби.
 Помощните кораби не могат да бъдат оборудвани за улов на риба. Подпомагането не трябва да включва зареждане с гориво, нито трансбордиране на улова.
 По отношение на помощните кораби се прилага същата процедура за подаване на заявления за разрешение за риболов, която е предвидена в настоящата глава, до степента, приложима за тях. Кабо Верде изготвя списък на помощните кораби с разрешения и незабавно го съобщава на Съюза.
 За тези кораби се заплаща годишна такса в размер на 3 500 EUR.
 Раздел 2
 Такси и авансови плащания
 1. Таксата, заплащана от корабособствениците, се определя на 70 EUR за тон улов.
 2. Разрешенията за риболов се издават, след като на компетентните органи на Кабо Верде се платят предварително следните фиксирани такси, определени, както следва:
 а)
 за корабите с мрежи гъргър за улов на риба тон — 6 510 EUR годишно, съответстващи на тонаж от 93 тона за кораб;
 б)
 за корабите с въдици — 1 400 EUR годишно, съответстващи на тонаж от 20 тона за кораб;
 в)
 за корабите с парагади за улов на повърхността — 3 850 EUR годишно, съответстващи на тонаж от 55 тона за кораб.
 3. Предварителната фиксирана такса включва всички национални и местни такси, с изключение на пристанищните такси, таксите за трансбордиране и разходите за обслужване. За първата и последната година предварителната фиксирана такса и нейният еквивалент в тонаж за кораб се изчисляват pro rata temporis в зависимост от броя на месеците, обхванати от разрешението.
 4. Съюзът изготвя за всеки кораб, въз основа на подадените от него декларации за улов, окончателен отчет за таксите, дължими от съответния кораб за неговата годишна кампания през предходната календарна година. Чрез държавите членки Съюзът съобщава този окончателен отчет на Кабо Верде и на корабособственика до 30 април на текущата година. Въз основа на документални доказателства Кабо Верде може да оспори окончателния отчет в срок от 30 дни от датата на получаването му. В случай на несъгласие страните провеждат консултация в рамките на съвместния комитет. Ако Кабо Верде не повдигне възражения в тридесетдневния срок, окончателният отчет се счита за приет.
 5. Ако сумата в окончателния отчет е по-висока от предварителната фиксирана такса, платена за получаване на разрешението за риболов, корабособственикът изплаща остатъка на Кабо Верде в срок от 45 дни, освен ако корабособственикът не оспори плащането. Ако обаче сумата в окончателния отчет е по-ниска от предварителната фиксирана такса, остатъкът не се възстановява на корабособственика.
 ГЛАВА III
 ТЕХНИЧЕСКИ МЕРКИ ЗА ОПАЗВАНЕ
 Техническите мерки, приложими към


text:
корабите с разрешение за риболов, свързани със зоната, риболовните уреди и прилова, са определени за всяка риболовна категория в допълнение 2.
 Корабите трябва да спазват всички препоръки, приети от ICCAT. В съответствие с тези препоръки страните трябва да се стремят да намалят случайния улов на костенурки, морски птици и други нецелеви видове. Корабите на Съюза са длъжни да освобождават този случаен улов, за да увеличат шансовете за оцеляване на съответните видове.
 ГЛАВА IV
 ДОКЛАДВАНЕ НА УЛОВА
 1. Капитанът на кораб на Съюза, извършващ риболов съгласно споразумението, води риболовен дневник в съответствие с приложимите резолюции и препоръки на ICCAT. Капитанът отговаря за точността на данните, вписани в електронния риболовен дневник.
 2. Всеки кораб на Съюза, притежаващ разрешение за риболов, издадено съгласно настоящия протокол, трябва да бъде оборудван с електронна система (наричана по-нататък „система ERS“), способна да записва и предава данни за риболовните дейности на кораба (наричани по-нататък „данни ERS“).
 3. Корабите на Съюза, притежаващи разрешение за риболов, издадено съгласно настоящия протокол, които не са оборудвани със система ERS или чиято система ERS не работи, нямат право да влизат в риболовната зона на Кабо Верде с цел извършване на риболовни дейности.
 4. Редът и условията за съобщаване на данни за улова са посочени в допълнение 5.
 5. Данните ERS се предават от кораба на неговата държава на знамето, която автоматично ги предоставя на Кабо Верде. Държавата на знамето гарантира тяхното получаване и записване в информационна база данни, осигуряваща защитено съхраняване на тези данни в продължение на най-малко 36 месеца.
 6. Държавата на знамето и Кабо Верде гарантират, че са оборудвани с необходимия хардуер и софтуер за автоматично предаване на данни ERS.
 7. За предаването на данни ERS трябва да се използват управляваните от Европейската комисия електронни средства за комуникация, предназначени за стандартизиран обмен на данни във връзка с риболова.
 8. При неспазване на разпоредбите относно декларирането на улова Кабо Верде може да спре действието на разрешението за риболов на съответния кораб до получаване на липсващите декларации за улов и да санкционира корабособственика съгласно съответните разпоредби от действащото национално законодателство. При повторно неспазване Кабо Верде може да откаже да поднови разрешението за риболов. Кабо Верде уведомява незабавно Съюза за налагането на всяка подобна санкция.
 9. Държавата на знамето и Кабо Верде определят по един кореспондент за ERS, който да изпълнява ролята на лице за контакт по въпроси, свързани с прилагането на настоящия протокол. Държавата на знамето и Кабо Верде се уведомяват взаимно за данните за контакт на съответните си кореспонденти за ERS и при необходимост актуализират незабавно тези данни.
 ГЛАВА V
 РАЗТОВАРВАНЕ И ТРАНСБОРДИРАНЕ
 1. Уведомяване
 Капитанът на кораб на Съюза, който желае да разтовари в пристанище на Кабо Верде или да трансбордира улов, добит в риболовната зона на Кабо Верде, уведомява Кабо Верде най-малко 24 часа преди разтоварването или трансбордирането за следното:
 а)
 името на кораба, който трябва да извърши разтоварване или трансбордиране;
 б)
 пристанището на разтоварване или трансбордиране;
 в)
 датата и часа, предвидени за разтоварване или трансбордиране;
 г)
 количеството (в килограми живо тегло или, ако е необходимо — в брой екземпляри)


text:
от всеки вид, който ще се разтоварва или трансбордира (обозначен със съответния трибуквен код по ФАО);
 д)
 в случай на трансбордиране — името на приемащия кораб;
 е)
 санитарния сертификат на приемащия кораб.
 Операцията по трансбордиране трябва да се извърши във водите на пристанище на Кабо Верде, което притежава съответното разрешение. Трансбордирането в морето е забранено.
 Неспазването на тези условия води до прилагането на съответните санкции, предвидени в законодателството на Кабо Верде.
 2. Насърчаване на разтоварването
 Страните си сътрудничат, за да допринесат за развитието на риболовната индустрия на Кабо Верде и да повишат икономическото и социално въздействие на споразумението, по-специално чрез увеличаване на разтоварванията от страна на корабите на Съюза и чрез добавена стойност за продуктите от риболов.
 Корабособствениците, участващи в риболова на риба тон, се стремят да разтоварват част от улова, добит във водите на Кабо Верде. Разтовареният улов може да бъде продаден на местни предприятия на цени, определени чрез преговори между операторите.
 Прилагането на стратегията, която има за цел повишаване на разтоварването, и действителното привеждане в действие на съответните пристанищни и преработвателни инфраструктури, ще се подлагат на редовно наблюдение от страна на съвместния комитет след консултация със съответните заинтересовани страни.
 ГЛАВА VI
 КОНТРОЛ И ИНСПЕКЦИЯ
 1. Влизане и напускане на риболовната зона
 Всяко влизане и напускане на риболовната зона на Кабо Верде от кораб на Съюза, притежаващ разрешение за риболов, се съобщава на Кабо Верде в рамките на три часа преди влизането или напускането.
 Когато корабът уведомява за влизането или напускането си, той посочва по-специално:
 а)
 очакваните дата, час и място на преминаване;
 б)
 количеството от всички видове на борда, обозначени с техните трибуквени кодове по ФАО, изразено в килограми живо тегло или, ако е необходимо — в брой екземпляри;
 в)
 представянето на продуктите.
 2. Съобщения за местоположението на корабите — система VMS
 Всеки кораб на Съюза, притежаващ разрешение съгласно настоящия протокол, трябва да бъде оборудван със система за спътниково наблюдение на корабите, наричана по-нататък „система VMS“ (Vessel Monitoring System — VMS), в съответствие със спецификациите в допълнение 4.
 Забранява се намиращата се на кораба система за позициониране и локализация с непрекъснато действие чрез спътникова връзка за предаване на данни да бъде премествана, изключвана, разрушавана, повреждана или работата ѝ да бъде възпрепятствана; забранява се предаваните или регистрираните чрез тази система данни да бъдат умишлено променяни, отклонявани или фалшифицирани.
 Уведомяването се извършва приоритетно чрез системата ERS/VMS, или при неизправност на последната — по електронна поща, факс или радио. Кабо Верде уведомява незабавно съответните кораби и Съюза за всяка промяна в електронния адрес, телефонния номер или честотата на излъчване.
 Когато са в риболовната зона на Кабо Верде, притежаващите разрешение за риболов кораби на Съюза са оборудвани със система VMS, която осигурява автоматичното и непрекъснато предаване на местоположението им по всяко време до центъра за наблюдение на риболова (ЦНР) на тяхната държава на знамето.
 Всяко съобщение за местоположение трябва:
 а)
 да съдържа идентификацията на кораба;
 б)
 да съдържа последното географско местоположение на кораба (географска дължина и ширина) с допустимо отклонение не повече от 500 m и доверителен интервал 99 %;
 в)
 да


text:
съдържа датата и часа на отчитане на местоположението;
 г)
 да съдържа скоростта и курса на кораба;
 д)
 да бъде конфигурирано във формата от допълнение 4.
 Всеки кораб, забелязан да извършва риболов в риболовната зона на Кабо Верде, без да е уведомил предварително за присъствието си, се счита за кораб в нарушение.
 3. Инспекция
 Инспекциите в морето в риболовната зона на Кабо Верде или инспекциите в пристанище, провеждани по отношение на кораби на Съюза, притежаващи разрешение за риболов, се извършват от кораби и инспектори на Кабо Верде, които могат да бъдат ясно идентифицирани като отговарящи за контрола върху рибарството.
 Преди качването си на борда инспекторите от Кабо Верде уведомяват кораба на Съюза за решението си да извършат инспекция. Инспекцията се извършва от не повече от двама инспектори, които трябва да удостоверят своята самоличност и качеството си на инспектори, преди да извършат инспекцията.
 Инспекторите от Кабо Верде остават на борда на кораба на Съюза само колкото е необходимо за изпълнение на задачите, свързани с инспекцията. Начинът на провеждане на инспекцията трябва да оказва минимално въздействие върху кораба, риболовната му дейност и товара.
 Кабо Верде може да разреши Съюзът да участва в инспекциите в морето като наблюдател.
 Капитанът на кораба на Съюза улеснява качването на борда и работата на инспекторите от Кабо Верде.
 В края на всяка инспекция инспекторите от Кабо Верде изготвят доклад за инспекцията. Капитанът на кораба на Съюза има право да впише забележки в доклада от инспекцията. Докладът от инспекцията се подписва от инспектора, изготвил доклада, и от капитана на кораба на Съюза.
 Преди да напуснат кораба на Съюза, инспекторите от Кабо Верде предоставят на капитана на кораба на Съюза копие от доклада от инспекцията. Кабо Верде предава на Съюза копие от доклада от инспекцията в срок от осем дни след извършването ѝ.
 ГЛАВА VII
 НАРУШЕНИЯ
 1. Процедура при нарушения
 Всяко нарушение от страна на риболовен кораб на Съюза, притежаващ разрешение за риболов в съответствие с настоящото приложение, се включва в доклад от инспекция.
 Подписването на доклада от инспекцията от капитана не накърнява правото на защита на корабособственика срещу обявеното в доклада нарушение.
 2. Задържане на кораб — информационна среща
 Всеки извършил нарушение кораб на Съюза може да бъде принуден да преустанови своята риболовна дейност и, ако е в морето, да акостира в пристанище на Кабо Верде, при условие че в действащото законодателство на Кабо Верде е предвидена такава мярка за съответното нарушение.
 В срок от максимум един работен ден Кабо Верде уведомява Съюза за всяко задържане на риболовен кораб на Съюза, притежаващ разрешение за риболов. Уведомлението трябва да се придружава от доказателства, обосноваващи задържането.
 Преди да се предприемат каквито и да е действия спрямо кораба, капитана, екипажа или товара, с изключение на мерките за обезпечаване на доказателствата, Кабо Верде организира по искане на Съюза, в рамките на един работен ден след уведомлението за задържане на кораба, информационна среща за изясняване на фактите, довели до това задържане, както и на евентуалните последствия. На тази среща може да присъства представител на държавата на знамето на кораба.
 3. Санкции при нарушения —


text:
процедура за уреждане по взаимно съгласие
 Санкцията за нарушението се определя от Кабо Верде в съответствие с действащото национално законодателство.
 В случай че уреждането на нарушението налага съдебно производство, преди образуването му и при условие че нарушението не представлява престъпление, започва процедура за уреждане по взаимно съгласие между Кабо Верде и Съюза с цел определяне на условията и размера на санкцията. В процедурата за уреждане по взаимно съгласие може да участва представител на държавата на знамето на кораба. Процедурата за уреждане по взаимно съгласие приключва най-късно три дни след уведомлението за задържане на кораба.
 4. Съдебно производство — банкова гаранция
 Ако въпросът не бъде уреден по взаимно съгласие и във връзка с нарушението бъде сезиран компетентният съд, собственикът на кораба нарушител внася банкова гаранция в банка, определена от Кабо Верде, като размерът на гаранцията се определя от Кабо Верде и покрива разходите, свързани със задържането на кораба, прогнозния размер на глобата и евентуалното обезщетение. Банковата гаранция остава блокирана до приключване на съдебното производство.
 Банковата гаранция се освобождава и незабавно се връща на корабособственика след постановяване на решението:
 а)
 в пълен размер, ако не е наложена санкция;
 б)
 в размер, равен на остатъка, ако наложената по санкцията глоба е по-малка от банковата гаранция.
 Кабо Верде уведомява Съюза за резултатите от съдебното производство в срок от осем дни след постановяване на решението.
 5. Освобождаване на кораба и екипажа
 На кораба и неговия екипаж се разрешава да напуснат пристанището веднага след уреждането на въпроса по взаимно съгласие или след внасянето на банковата гаранция.
 ГЛАВА VIII
 НАЕМАНЕ НА МОРЯЦИ
 1. Брой на наеманите моряци
 По време на риболовните си кампании в риболовната зона на Кабо Верде корабите на Съюза наемат моряци от Кабо Верде в следните граници:
 а)
 флотът от кораби с мрежи гъргър за улов на риба тон наема най-малко шестима моряци;
 б)
 флотът от кораби за улов на риба тон с въдици наема най-малко двама моряци;
 в)
 флотът от кораби с парагади за улов на повърхността наема най-малко петима моряци.
 Собствениците на кораби на Съюза трябва да се стремят да наемат допълнителен брой моряци от Кабо Верде.
 2. Свободен избор на моряци
 Кабо Верде поддържа списък на квалифицираните моряци от Кабо Верде, които могат да бъдат наемани на борда на кораби на Съюза.
 Корабособственикът или неговият агент избират свободно и наемат от този списък моряци от Кабо Верде, като уведомяват Кабо Верде за включването им в списъка на екипажа.
 3. Договори на моряците
 За моряците от Кабо Верде трудовият договор се сключва между корабособственика или неговия агент и моряка, който при необходимост се представлява от съответната синдикална организация. Договорът се заверява от морската администрация на Кабо Верде. В него се посочват по-специално датата и пристанището на качване на борда.
 Договорът гарантира на моряка възможността да се ползва от приложимия за него в Кабо Верде режим на социално осигуряване. Той включва застраховка „Живот“ и застраховка за болест и злополука.
 Копие от договора се предоставя на подписалите го страни.
 На моряците от Кабо Верде се признават основните права в областта на труда, установени с


text:
декларацията на Международната организация на труда (МОТ). Това се отнася по-специално до свободата на сдружаване, ефективното признаване на правото на колективно договаряне и премахването на дискриминацията в областта на заетостта и упражняването на професия.
 4. Заплати на моряците
 Заплатите на моряците от Кабо Верде се плащат от корабособственика. Те се определят преди издаването на разрешението за риболов и по взаимно съгласие между корабособственика или неговия агент и Кабо Верде.
 Заплатите не могат да бъдат по-ниски от тези на екипажите на национални кораби, нито от равнищата, определени от МОТ.
 5. Задължения на моряците
 Морякът се явява пред капитана на кораба, на който е назначен, в деня преди посочената в договора му дата за качване на борда. Капитанът информира моряка за датата и часа за качване на борда. Ако морякът се откаже или не се яви на датата и в часа, определени за качването му на борда, договорът му се счита за недействителен и корабособственикът автоматично се освобождава от задължението да качи този моряк на борда. В такъв случай на корабособственика не се налага никаква финансова санкция или задължение за изплащане на компенсация.
 6. Ненаемане на моряци
 Собствениците на корабите, които не наемат моряци от Кабо Верде, плащат преди 30 септември на текущата година за всеки моряк под броя, определен в параграф 1, фиксирана сума от 20 EUR за всеки ден присъствие на корабите им в риболовната зоната на Кабо Верде.
 ГЛАВА IX
 НАБЛЮДАТЕЛИ
 1. Наблюдение на риболовните дейности
 До въвеждането на система за регионално наблюдение корабите, притежаващи разрешение за риболов в риболовната зона на Кабо Верде съгласно споразумението, приемат на борда си наблюдатели, определени от Кабо Верде, в съответствие с правилата, установени в настоящата глава.
 Корабите, притежаващи разрешение за риболов, са обект на режим на наблюдение на риболовните им дейности в рамките на споразумението.
 Този режим на наблюдение е съобразен с разпоредбите, предвидени в препоръките, приети от ICCAT.
 2. Определяне на кораби и наблюдатели
 Кабо Верде определя корабите на Съюза, които трябва да качат на борда си наблюдател, както и определения им наблюдател, не по-късно от петнадесет дни преди датата, предвидена за качване на борда на наблюдателя.
 При издаване на разрешението за риболов Кабо Верде уведомява Съюза и корабособственика или неговия агент за определените кораби и наблюдатели и за продължителността на престой на наблюдателя на борда на всеки кораб. Кабо Верде незабавно уведомява Съюза и корабособственика или неговия агент за всяка промяна в определените кораби и наблюдатели.
 Кабо Верде се стреми да не определя наблюдатели за корабите, които вече имат на борда си наблюдател или имат официално задължение да качат на борда си наблюдател по време на въпросната риболовна кампания в рамките на дейностите им в риболовни зони, различни от тези на Кабо Верде.
 Продължителността на престой на наблюдателя на борда на кораба не може да превишава времето, необходимо за изпълнение на неговите задачи.
 3. Фиксирана финансова вноска
 При заплащането на таксата корабособственикът заплаща на Кабо Верде фиксирана сума от 200 EUR годишно за всеки кораб.
 4. Заплата на наблюдателя
 Заплатата и социалните осигуровки на наблюдателя се поемат от Кабо Верде.


text:
5. Условия за качване на борда
 Условията за качване на борда на наблюдателя, по-специално продължителността на престой на наблюдателя на борда, се определят по взаимно съгласие между корабособственика или неговия представител и Кабо Верде.
 На борда наблюдателите се третират като офицери. Същевременно настаняването на наблюдателя на борда трябва да е съобразено с техническата структура на кораба.
 Разходите за настаняване и храна на борда на кораба се поемат от корабособственика.
 Капитанът взема всички мерки в рамките на своята компетентност, за да осигури физическата безопасност и общото благосъстояние на наблюдателя.
 Наблюдателят трябва да разполага с всички условия, необходими за изпълнение на задачите му. Той получава достъп до средствата за комуникация, до документите, свързани с риболовните дейности на кораба, по-специално до риболовния дневник и навигационния дневник, както и до частите на кораба, пряко свързани с неговите задачи.
 6. Задължения на наблюдателя
 През целия си престой на борда наблюдателят:
 а)
 взема всички необходими мерки да не нарушава или смущава риболовните дейности;
 б)
 пази имуществото и оборудването на борда;
 в)
 съобразява се с поверителния характер на всички документи, принадлежащи на кораба.
 7. Качване и слизане на наблюдателя
 Наблюдателят се качва в пристанище, избрано от корабособственика.
 Корабособственикът или неговият представител уведомяват Кабо Верде, с десетдневно предизвестие преди качването на борда, за датата, часа и пристанището на качване на наблюдателя. Ако наблюдателят се качва на борда в чужда държава, неговите пътни разноски до пристанището за качване се поемат от корабособственика.
 Ако наблюдателят не се яви за качване на борда в рамките на дванадесет часа след определените ден и час, корабособственикът автоматично се освобождава от задължението да качи на борда този наблюдател. Той е свободен да напусне пристанището и да започне своите риболовни дейности.
 В случай че наблюдателят не слиза в пристанище на Кабо Верде, корабособственикът поема разходите по връщането на наблюдателя до Кабо Верде в най-кратки срокове.
 8. Задачи на наблюдателя
 Наблюдателят изпълнява следните задачи:
 а)
 наблюдава риболовната дейност на кораба;
 б)
 проверява местоположението на кораба по време на риболовните му дейности;
 в)
 взема биологични проби в рамките на дадена научна програма;
 г)
 записва данни за използваните риболовни уреди;
 д)
 проверява данните за улова в риболовната зона на Кабо Верде, вписани в бордовия дневник;
 е)
 проверява процента на прилова и извършва оценка на изхвърления улов;
 ж)
 съобщава своите наблюдения, включително количеството на улова и на прилова на борда, по радиостанция, факс или електронна поща най-малко веднъж седмично, докато корабът извършва риболов в зоната на Кабо Верде.
 9. Доклад на наблюдателя
 Преди да напусне кораба, наблюдателят представя на неговия капитан доклад с наблюденията си. Капитанът на кораба има право да впише забележки в доклада на наблюдателя. Докладът се подписва от наблюдателя и капитана. Капитанът получава копие от доклада на наблюдателя.
 Наблюдателят изпраща доклада си на Кабо Верде, която препраща копие на Съюза в срок от осем дни след слизането на наблюдателя от борда.
 (1) Регламент (ЕС) 2017/2403 на Европейския парламент и на Съвета от 12 декември 2017 г. относно устойчивото управление на външните риболовни флотове и за отмяна на Регламент (ЕО) No 1006/2008 на Съвета (ОВ ЕС L


text:
347, 28.12.2017 г., стр. 81).
 ДОПЪЛНЕНИЯ КЪМ ПРИЛОЖЕНИЕТО
 Допълнение 1 — Риболовна зона на Кабо Верде
 Допълнение 2 — Технически мерки за опазване
 Допълнение 3 — Формуляр за заявление за разрешение за риболов
 Допълнение 4 — Система за спътниково наблюдение на корабите
 Допълнение 5 — Пускане в действие на електронната система за съобщаване на данни за риболовните дейности (система ERS)
 ДОПЪЛНЕНИЕ 1
 РИБОЛОВНА ЗОНА НА КАБО ВЕРДЕ
 Риболовната зона на Кабо Верде се простира до 200 морски мили от следните изходни линии:
 Точки
 Северна ширина
 Западна дължина
 Остров
 A.
 14° 48′ 43,17′′
 24° 43′ 48,85′′
 I. Brava
 C-P1 a Rainha
 14° 49′ 59,10′′
 24° 45′ 33,11′′
 —
 C-P1 a Faja
 14° 51′ 52,19′′
 24° 45′ 09,19′′
 —
 D-P1 Vermelharia
 16° 29′ 10,25′′
 24° 19′ 55,87′′
 S. Nicolau
 E.
 16° 36′ 37,32′′
 24° 36′ 13,93′′
 Ilhéu Raso
 F-P1 a da Peça
 16° 54′ 25,10′′
 25° 18′ 11,00′′
 Santo Antão
 F.
 16° 54′ 40,00′′
 25° 18′ 32,00′′
 —
 G-P1 a Camarín
 16° 55′ 32,98′′
 25° 19′ 10,76′′
 —
 H-P1 a Preta
 17° 02′ 28,66′′
 25° 21′ 51,67′′
 —
 I-P1 A Mangrade
 17° 03′ 21,06′′
 25° 21′ 54,44′′
 —
 J-P1 a Portinha
 17° 05′ 33,10′′
 25° 20′ 29,91′′
 —
 K-P1 a do Sol
 17° 12′ 25,21′′
 25° 05′ 56,15′′
 —
 L-P1 a Sinagoga
 17° 10′ 41,58′′
 25° 01′ 38,24′′
 —
 M-Pta Espechim
 16° 40′ 51,64′′
 24° 20′ 38,79′′
 S. Nicolau
 N-Pta Norte
 16° 51′ 21,13′′
 22° 55′ 40,74′′
 Sal
 O-Pta Casaca
 16° 50′ 01,69′′
 22° 53′ 50,14′′
 —
 P-Ilhéu Cascalho
 16° 11′ 31,04′′
 22° 40′ 52,44′′
 Boa Vista
 Pl-Ilhéu Baluarte
 16° 09′ 05,00′′
 22° 39′ 45,00′′
 —
 Q-Pta Roque
 16° 05′ 09,83′′
 22° 40′ 26,06′′
 —
 R-Pta Flamengas
 15° 10′ 03,89′′
 23° 05′ 47,90′′
 Maio
 S.
 15° 09′ 02,21′′
 23° 06′ 24,98′′
 Santiago
 T.
 14° 54′ 10,78′′
 23° 29′ 36,09′′
 —
 U-D. Maria Pia
 14° 53′ 50,00′′
 23° 30′ 54,50′′
 I. de Fogo
 V-Pta Pesqueiro
 14° 48′ 52,32′′
 24° 22′ 43,30′′
 I. Brava
 X-Pta Nho Martinho
 14° 48′ 25,59′′
 24° 42′ 34,92′′
 —
 II >
 14° 48′ 43,17′′
 24° 43′ 48,85′′
 В съответствие с договора, подписан на 17 февруари 1993 г. между Република Кабо Верде и Република Сенегал, морската граница със Сенегал е определена от следните точки:
 Точки
 Северна ширина
 Западна дължина
 A
 13° 39′ 00′′
 20° 04′ 25′′
 B
 14° 51′ 00′′
 20° 04′ 25′′
 C
 14° 55′ 00′′
 20° 00′ 00′′
 D
 15° 10′ 00′′
 19° 51′ 30′′
 E
 15° 25′ 00′′
 19° 44′ 50′′
 F
 15° 40′ 00′′
 19° 38′ 30′′
 G
 15° 55′ 00′′
 19° 35′ 40′′
 H
 16° 04′ 05′′
 19° 33′ 30′′
 В съответствие с договора, подписан между Република Кабо Верде и Ислямска република Мавритания, морската граница между двете държави е определена от следните точки:
 Точки
 Северна ширина
 Западна дължина
 H
 16° 04,0′
 019° 33,5′
 I
 16° 17,0′
 019° 32,5′
 J
 16° 28,5′
 019° 32,5′
 K
 16° 38,0′
 019° 33,2′
 L
 17° 00,0′
 019° 32,1′
 M
 17° 06,0′
 019° 36,8′
 N
 17° 26,8′
 019° 37,9′
 O
 17° 31,9′
 019° 38,0′
 P
 17° 44,1′
 019° 38,0′
 Q
 17°


text:
53,3′
 019° 38,0′
 R
 18° 02,5′
 019° 42,1′
 S
 18° 07,8′
 019° 44,2′
 T
 18° 13,4′
 019° 47,0′
 U
 18° 18,8′
 019° 49,0′
 V
 18° 24,0′
 019° 51,5′
 X
 18° 28,8′
 019° 53,8′
 Y
 18° 34,9′
 019° 56,0′
 Z
 18° 44,2′
 020° 00,0′
 ДОПЪЛНЕНИЕ 2
 ТЕХНИЧЕСКИ МЕРКИ ЗА ОПАЗВАНЕ
 1. Мерки, приложими към всички категории:
 а)
 Забранени видове:
 В съответствие с Конвенцията за опазване на мигриращите видове диви животни и с резолюциите на IССАТ е забранен риболовът на морски дявол (Manta birostris), гигантска акула (Cetorhinus maximus), голяма бяла акула (Carcharodon carcharías), големоока акула скитница (Alopias superciliosus), акули чук от сем. Sphyrnidae (с изключение на вида Sphyrna tiburo), дългокрила акула (Carcharhinus longimanus) и копринена акула (Carcharhinus falciformis).
 В съответствие със законодателството на Кабо Верде е забранен уловът на китова акула (Rhincondon typus). Забрана за премахване на перките на акулите:
 Забранява се премахването на перките на акули на борда на риболовните кораби, както и задържането на борда, трансбордирането и разтоварването на перки от акула. Независимо от посоченото по-горе, с цел улесняване на съхранението на борда перките на акулите могат да бъдат частично срязани по дължина и загънати към трупа, но без да се отделят от трупа преди разтоварването.
 б)
 Трансбордиране в морето:
 Трансбордирането в морето е забранено. Операцията по трансбордиране трябва да се извърши във водите на пристанище на Кабо Верде, което притежава съответното разрешение.
 2. Специални мерки
 ФИШ 1: КОРАБИ ЗА УЛОВ НА РИБА ТОН С ВЪДИЦИ
 1)
 Риболовна зона: отвъд 12 морски мили от изходните линии.
 2)
 Разрешен уред: въдици
 3)
 Целеви видове: жълтопер тунец (Thunnus albacares), дебел тон (Thunnus obesus), ивичест тон (Katsuwonus pelamis)
 Прилов: спазване на препоръките на ICCAT и на ФАО.
 ФИШ 2: КОРАБИ С МРЕЖИ ГЪРГЪР ЗА УЛОВ НА РИБА ТОН
 1)
 Риболовна зона: отвъд 18 морски мили от изходната линия, предвид архипелаговия характер на риболовната зона на Кабо Верде.
 2)
 Разрешен уред: мрежи гъргър
 3)
 Целеви видове: жълтопер тунец (Thunnus albacares), дебел тон (Thunnus obesus), ивичест тон (Katsuwonus pelamis)
 Прилов: спазване на препоръките на ICCAT и на ФАО.
 ФИШ 3: КОРАБИ С ПАРАГАДИ ЗА УЛОВ НА ПОВЪРХНОСТТА
 1)
 Риболовна зона: отвъд 18 морски мили от изходните линии.
 2)
 Разрешен уред: повърхностна парагада
 3)
 Целеви видове: риба меч (Xiphias gladius), синя акула (Prionace glauca), жълтопер тунец (Thunnus albacares), дебел тон (Thunnus obesus)
 Прилов: спазване на препоръките на ICCAT и на ФАО.
 3. Актуализиране
 Актуализирането на тези технически мерки за опазване се извършва въз основа на научни становища и след консултации между двете страни в рамките на съвместния комитет.
 ДОПЪЛНЕНИЕ 3
 ФОРМУЛЯР ЗА ЗАЯВЛЕНИЕ ЗА РАЗРЕШЕНИЕ ЗА РИБОЛОВ
 СПОРАЗУМЕНИЕ В ОБЛАСТТА НА РИБАРСТВОТО МЕЖДУ КАБО ВЕРДЕ И ЕВРОПЕЙСКИЯ СЪЮЗ
 I. ЗАЯВИТЕЛ
 1.
 Име на заявителя:
 2.
 Наименование на организацията на производители (ОП) или име на корабособственика:
 3.
 Адрес на ОП или на корабособственика:
 4.
 Телефонен номер:
 Факс:
 Електронна поща:
 5.
 Име на капитана:
 Гражданство:
 Електронна поща:
 6.
 Име и адрес на местния агент:
 II. ИДЕНТИФИКАЦИЯ НА КОРАБА
 7.
 Име на кораба:
 8.
 Държава на знамето:
 Пристанище на регистрация:
 9.
 Външни маркировки:
 MMSI:
 Номер в регистъра на ММО:


text:
10.
 Дата на регистрация под настоящото знаме: (ДД/MM/ГГГГ): .../.../...
 Предишно знаме (ако има такова):
 11.
 Място на построяване:
 Дата (ДД/MM/ГГГГ): .../.../...
 12.
 Честота на радиопозивната: КВ:
 УКВ:
 13.
 Номер на спътников телефон:
 IRCS:
 III. ТЕХНИЧЕСКИ ХАРАКТЕРИСТИКИ НА КОРАБА
 14.
 Обща дължина на кораба (в метри):
 Обща ширина (в метри):
 Тонаж (изразен в БТ съгласно Конвенцията от Лондон):
 15.
 Тип на двигателя:
 Мощност на двигателя (kW):
 16.
 Брой членове на екипажа:
 17.
 Начин на съхраняване на борда:
 ☐ В лед
 ☐ Охладено
 ☐ Смесено
 ☐ Замразено
 18.
 Капацитет за преработка на ден (24 часа) в тонове:
 Брой на трюмовете за риба:
 Обща вместимост на трюмовете за риба (в m3):
 19.
 VMS. Подробности за устройството за автоматично определяне на местоположението:
 Производител:
 Модел:
 Сериен номер:
 Версия на софтуера:
 Спътников оператор (MCSP):
 IV. РИБОЛОВНА ДЕЙНОСТ
 20.
 Разрешен риболовeн уред:
 ☐ мрежа гъргър
 ☐ парагади
 ☐ въдици
 21.
 Място за разтоварване на улова:
 22.
 Поискано разрешение за периода от (ДД/MM/ГГГГ) .../.../... до (ДД/MM/ГГГГ) .../.../...
 Аз, долуподписаният, удостоверявам, че съдържащата се в настоящото заявление информация е вярна, точна и добросъвестно предоставена.
 Съставено в ... на .../.../...
 Подпис на заявителя: ...
 ДОПЪЛНЕНИЕ 4
 СИСТЕМА ЗА СПЪТНИКОВО НАБЛЮДЕНИЕ НА КОРАБИТЕ
 1. Съобщения за местоположението на корабите — система VMS
 Първото регистрирано местоположение след влизане в риболовната зона на Кабо Верде се обозначава с код „ENT“. Всички следващи местоположения се обозначават с код „POS“ с изключение на първото местоположение, отчетено след напускане на риболовната зона на Кабо Верде, което се обозначава с код „EXI“.
 ЦНР на държавата на знамето осигурява автоматичната обработка и, при необходимост, електронното предаване на съобщенията за местоположението. Съобщенията за положението трябва да се записват по защитен начин и да се съхраняват в продължение на три години.
 2. Предаване от кораба в случай на повреда на системата VMS
 Във всеки един момент капитанът трябва да е сигурен, че системата VMS на неговия кораб е напълно функционална и че съобщенията за местоположението се предават правилно на ЦНР на държавата на знамето.
 В случай на повреда системата VMS на съответния кораб се поправя или заменя в рамките на 30 дни. След изтичането на този срок корабът вече няма право да извършва риболов в зоната на Кабо Верде.
 Корабите, извършващи риболов в зоната на Кабо Верде с неизправна система VMS, трябва да съобщават местоположението си на ЦНР на държавата на знамето по електронна поща, радио или факс най-малко на всеки четири часа, като предават всички задължителни данни.
 3. Защитено предаване на съобщенията за местоположението до Кабо Верде
 ЦНР на държавата на знамето предава автоматично съобщенията за местоположение на съответните кораби до ЦНР на Кабо Верде. ЦНР на държавата на знамето и на Кабо Верде разменят електронните си адреси за връзка и незабавно се уведомяват взаимно за всяка промяна на тези адреси.
 Предаването на съобщенията за местоположение между ЦНР на държавата на знамето и ЦНР на Кабо Верде се извършва по електронен път чрез система за защитени комуникации.
 ЦНР на Кабо Верде незабавно уведомява ЦНР на държавата на знамето и Съюза за всяко прекъсване в получаването на последователните съобщения за


text:
местоположението на притежаващия разрешение за риболов кораб, когато корабът не е уведомил, че напуска зоната.
 4. Неизправност на комуникационната система
 Кабо Верде осигурява съвместимост на своето електронно оборудване с това на ЦНР на държавата на знамето и незабавно уведомява Съюза за всяка неизправност при предаването и приемането на съобщенията за местоположение с оглед намирането на техническо решение в най-кратки срокове. Евентуалните спорове се разглеждат от съвместния комитет.
 Капитанът се счита за отговорен за всяко доказано манипулиране на системата VMS на кораба, целящо нарушаване на функционирането ѝ или подправяне на съобщенията за местоположението. По отношение на всяко нарушение се прилагат санкциите, предвидени в действащото законодателство на Кабо Верде.
 5. Преразглеждане на интервала между съобщенията за местоположението
 Въз основа на документални доказателства за наличието на нарушение Кабо Верде може да поиска от ЦНР на държавата на знамето, с копие до Съюза, намаляване на интервала между съобщенията за местоположението на даден кораб до 30 минути за определен период на разследване. Тези документални доказателства трябва да бъдат предадени от Кабо Верде на ЦНР на държавата на знамето и на Съюза. ЦНР на държавата на знамето незабавно изпраща на Кабо Верде съобщенията за местоположението според новия интервал.
 В края на определения период на разследване Кабо Верде уведомява ЦНР на държавата на знамето и Съюза за необходими действия за наблюдение.
 6. Предаване на съобщения VMS до Кабо Верде
 Данни
 Код
 Задължително (З)/Незадължително(Н)
 Съдържание
 Начало на записа
 SR
 З
 Елемент на системата, указващ началото на записа
 Получател
 AD
 З
 Елемент на съобщението — Получател — Трибуквен код на държавата (ISO-3166)
 Подател
 FR
 З
 Елемент на съобщението — Подател — Трибуквен код на държавата (ISO-3166)
 Държава на знамето
 FS
 З
 Елемент на съобщението — Знаме на държавата — Трибуквен код (ISO-3166)
 Вид на съобщението
 TM
 З
 Елемент на съобщението — Вид на съобщението (ENT, POS, EXI, MAN)
 Радиопозивна (IRCS)
 RC
 З
 Елемент на кораба — Международна радиопозивна на кораба (IRCS)
 Вътрешен референтен номер на договарящата страна
 IR
 Н
 Елемент на кораба — Уникален номер на договарящата страна — Трибуквен код (ISO-3166), следван от номера
 Външен регистрационен номер
 XR
 З
 Елемент на кораба — Страничен номер на кораба (ISO 8859.1)
 Географска ширина
 LT
 З
 Елемент на местоположението на кораба — Местоположение в градуси и десетични градуси С/Ю ГГ.ггг (WGS84)
 Географска дължина
 LG
 З
 Елемент на местоположението на кораба — Местоположение в градуси и десетични градуси И/З ГГ.ггг (WGS84)
 Курс
 CO
 З
 Курс на кораба, 360-градусова скала
 Скорост
 SP
 З
 Скорост на кораба в десетки възли
 Дата
 DA
 З
 Елемент на местоположението на кораба — Дата на регистриране на местоположението UTC (ГГГГMMДД)
 Час
 TI
 З
 Елемент на местоположението на кораба — Час на регистриране на местоположението UTC (ЧЧMM)
 Край на записа
 ER
 З
 Елемент на системата, указващ края на записа
 По време на предаването са необходими следните данни, за да може ЦНР на Кабо Верде да идентифицира ЦНР подател:
 IP адрес на сървъра на ЦНР и/или данни DNS;
 SSL-сертификат (пълен списък на сертифициращите органи)
 Предаването на данните е структурирано по следния начин:
 Използваните знаци трябва да отговарят на стандарта ISO


text:
8859.1;
 Началото на съобщението се обозначава с две наклонени черти (//) и код „SR“;
 Отделните данни се обозначават със съответния им код и се разделят с две наклонени черти (//) от други данни;
 Кодът се отделя от данните с една наклонена черта (/);
 Краят на съобщението се обозначава с код „ER“, последван от две наклонени черти (//).
 ДОПЪЛНЕНИЕ 5
 ПУСКАНЕ В ДЕЙСТВИЕ НА ЕЛЕКТРОННАТА СИСТЕМА ЗА СЪОБЩАВАНЕ НА ДАННИ ЗА РИБОЛОВНИТЕ ДЕЙНОСТИ (СИСТЕМА ERS)
 Регистриране на данни за риболова и съобщаване на декларации чрез ERS
 1.
 Когато се намира в риболовната зона на Кабо Верде, капитанът на риболовен кораб на Съюза, притежаващ разрешение за риболов, издадено съгласно настоящия протокол:
 а)
 записва всяко влизане и всяко напускане на риболовната зона чрез специално съобщение, в което се посочват количествата от всеки вид, задържан на борда към момента на това влизане или напускане на риболовната зона, както и датата, часът и местоположението, където ще се извърши това влизане или напускане. Това съобщение се предава на ЦНР на Кабо Верде, чрез ERS или чрез друго средство за комуникация, не по-късно от два часа преди влизането или напускането;
 б)
 записва всекидневно местоположението на кораба в 12:00 ч. на обяд, ако не е била извършена никаква риболовна дейност;
 в)
 записва за всяка проведена риболовна операция местоположението при тази операция, вида риболовeн уред, количествата от всеки уловен вид, като прави разграничение между улова, задържан на борда, и изхвърления улов. Всеки вид се идентифицира със своя трибуквен код по ФАО; количествата се изразяват в килограми живо тегло и, ако е необходимо — в брой екземпляри;
 г)
 предава ежедневно на своята държава на знамето, най-късно до 24:00 ч., данните, записани в електронния риболовен дневник; това предаване се извършва за всеки ден, прекаран в риболовната зона на Кабо Верде, включително при липса на улов. Предаването се извършва и преди всяко напускане на риболовната зона.
 2.
 Капитанът отговаря за точността на записаните и предадени данни.
 3.
 Съгласно разпоредбите в глава IV от приложението към настоящия протокол държавата на знамето предоставя данните ERS на разположение на ЦНР на Кабо Верде.
 Преносът на данни във формат UN/CEFACT се извършва по мрежата FLUX, предоставена на разположение от Европейската комисия.
 Като алтернатива, преносът на данни до края на преходния период се извършва през DEH (Data Exchange Highway) във формат EU-ERS (версия 3.1).
 ЦНР на държавата на знамето предава автоматично и без забавяне изпращаните от кораба текущи съобщения (COE, COX, PNO) на ЦНР на Кабо Верде. Другите видове съобщения също се предават автоматично веднъж дневно, считано от датата на действително използване на формат UN-CEFACT, а преди това се предоставят на разположение и незабавно на ЦНР на Кабо Верде при автоматично поискване до ЦНР на държавата на знамето чрез централния възел на Европейската комисия. След действителното въвеждане на новия формат вторият начин за предоставяне на разположение ще се отнася само до конкретните искания за данни за минали периоди.
 4.
 ЦНР на Кабо Верде потвърждава получаването на изпращаните до него текущи данни ERS чрез обратно съобщение с потвърждение на получаването и потвърждава валидността на полученото съобщение. Не се


text:
изпраща потвърждение на получаването за данните, които Кабо Верде получава в отговор на отправено от самата държава искане. Кабо Верде третира всички данни ERS като поверителни.
 Неизправност на системата за електронно предаване на данни на борда на кораба или на комуникационната система
 5.
 ЦНР на държавата на знамето и ЦНР на Кабо Верде незабавно се информират взаимно за всяко събитие, което има вероятност да засегне предаването на данните ERS на един или повече кораби.
 6.
 Ако ЦНР на Кабо Верде не получи данните, които трябва да бъдат предадени от даден кораб, ЦНР на Кабо Верде незабавно уведомява за това ЦНР на държавата на знамето. ЦНР на държавата на знамето проучва в най-кратки срокове причините за това неполучаване на данни ERS и уведомява ЦНР на Кабо Верде за резултата от тези проучвания.
 7.
 При възникване на неизправност в процеса на предаване на данни между кораба и ЦНР на държавата на знамето, ЦНР на държавата на знамето незабавно уведомява за това капитана или оператора на кораба или техните представители. При получаване на това уведомление капитанът на кораба съобщава липсващите данни на компетентните органи на държавата на знамето чрез всяко подходящо средство за комуникация, ежедневно и най-късно до 24:00 ч.
 8.
 В случай на неизправност на системата за електронно предаване на данни, монтирана на борда на кораба, капитанът или операторът на кораба осигуряват поправката или замяната на системата ERS в срок от 10 дни, считано от откриването на неизправността. След изтичането на този срок корабът няма право да извършва риболов в риболовната зона и в срок от 24 часа трябва да я напусне или да извърши междинно влизане в пристанище на Кабо Верде. Корабът има право да напусне това пристанище или да се върне в риболовната зона едва след като ЦНР на неговата държава на знамето установи, че системата ERS отново е изправна.
 9.
 Ако неполучаването на данни ERS от Кабо Верде се дължи на неизправност на електронните системи, които са под контрола на Съюза или на Кабо Верде, съответната страна взема бързо всички мерки за отстраняване на тази неизправност в най-кратки срокове. Отстраняването на проблема се съобщава на другата страна.
 10.
 Веднъж в денонощието ЦНР на държавата на знамето изпраща на ЦНР на Кабо Верде чрез всяко налично средство за електронна комуникация всички данни ERS, получени от държавата на знамето след последното предаване на съобщения. Същата процедура може да се прилага по искане на Кабо Верде при операция по поддръжка с продължителност повече от 24 часа, засягаща системите, които са под контрола на Съюза. Кабо Верде информира за това компетентните си контролни служби, за да не бъдат считани корабите на Съюза за намиращи се в нарушение поради непредаването на данни ERS. ЦНР на държавата на знамето гарантира въвеждането на липсващите данни в електронната база данни, която този ЦНР поддържа съгласно точка 3.


text:
 22.6.2017
 BG
 Официален вестник на Европейския съюз
 L 161/55
 РЕШЕНИЕ НА СЪВМЕСТНИЯ КОМИТЕТ НА ЕИП
 No 270/2015
 от 30 октомври 2015 година
 за изменение на приложение II (Технически правила, стандарти, изпитвания и сертифициране) и приложение XX (Околна среда) към Споразумението за ЕИП [2017/1059]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Директива 2009/30/ЕО на Европейския парламент и на Съвета от 23 април 2009 г. за изменение на Директива 98/70/ЕО по отношение на спецификацията на бензина, дизеловото гориво и газьола и за въвеждане на механизъм за наблюдение и намаляване на нивата на емисиите на парникови газове и за изменение на Директива 1999/32/ЕО на Съвета по отношение на спецификацията на горивото, използвано от плавателни съдове по вътрешните водни пътища, и за отмяна на Директива 93/12/ЕИО (1) следва да бъде включена в Споразумението за ЕИП.
 (2)
 Директива 2009/30/ЕО отменя Директива 93/12/ЕИО на Съвета (2), която е включена в Споразумението за ЕИП и която следва съответно да отпадне от него.
 (3)
 Поради това приложения II и XX към Споразумението за ЕИП следва да бъдат съответно изменени,
 ПРИЕ НАСТОЯЩОТО РЕШЕНИЕ:
 Член 1
 Глава XVII от приложение II към Споразумението за ЕИП се изменя, както следва:
 1.
 В точка 6а (Директива 98/70/ЕО на Европейския парламент и на Съвета) се добавя следното тире:
 „—
 32009 L 0030: Директива 2009/30/ЕО на Европейския парламент и на Съвета от 23 април 2009 г. (ОВ L 140, 5.6.2009 г., стр. 88).“
 2.
 В точка 6а (Директива 98/70/ЕО на Европейския парламент и на Съвета) се добавя следният текст:
 „в)
 В член 2, параграф 5 думата „Исландия“ се добавя след думата „Финландия“, а думата „Норвегия“ се добавя след думата „Литва“.
 г)
 В член 3, параграф 4 след първа алинея се добавя следната алинея:
 „Исландия може да разреши на пазара да бъде пуснат през летния период бензин със съдържание на етанол или метанол, чието максимално налягане на парите е 70 кРа, при условие че използваният етанол е биогориво или че намалението в емисиите на парникови газове благодарение на използването на метанол отговаря на критериите, посочени в член 7б, параграф 2.“
 д)
 Членове 7а—7д не се прилагат спрямо Лихтенщайн.
 е)
 Член 7б, параграф 6 не се прилага спрямо държавите от ЕАСТ.“
 3.
 Текстът на точка 6 (Директива 93/12/ЕИО на Съвета) се заличава.
 Член 2
 В точка 21аг (Директива 1999/32/ЕО на Съвета) от приложение XX към Споразумението за ЕИП се добавя следното тире:
 „—
 32009 L 0030: Директива 2009/30/ЕО на Европейския парламент и на Съвета от 23 април 2009 г. (ОВ L 140, 5.6.2009 г., стр. 88).“
 Член 3
 Текстовете на Директива 2009/30/ЕО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 4
 Настоящото решение влиза в сила на 1 ноември 2015 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 5
 Настоящото решение се публикува в раздела за ЕИП и в притурката


text:
 Важна правна забележка
 |
 21995A0419(01)
 Официален вестник n° L 085 , 19/04/1995 стр. 0033 - 0042 специално чешко издание глава 11 том 21 стр. 564 - 573 специално испанско издание глава 11 том 21 стр. 564 - 573 специално унгарско издание глава 11 том 21 стр. 564 - 573 специално литвийско издание глава 11 том 21 стр. 564 - 573 LV.ES глава 11 том 21 стр. 552 - 561 MT.ES глава 11 том 21 стр. 564 - 573 PL.ES глава 11 том 21 стр. 564 - 573 SK.ES глава 11 том 21 стр. 564 - 573 специално словенско издание глава 11 том 21 стр. 564 - 573
 19950419Споразумение за сътрудничествомежду Европейската общност и Демократична социалистическа република Шри Ланка за партньорство и развитиеСЪВЕТЪТ НА ЕВРОПЕЙСКИЯ СЪЮЗ,от една страна,ПРАВИТЕЛСТВОТО НА ШРИ ЛАНКАот друга страна,КАТО ОТЧИТАТ отличните взаимоотношения и традиционните приятелски връзки между Европейската общност и нейните държави-членки, от една страна, наричани по-долу "Общността", и Демократична социалистическа република Шри Ланка, наричана по-долу "Шри Ланка";КАТО ПРИЗНАВАТ значението на укрепването на връзките и разширяването на партньорството между Общността и Шри Ланка;КАТО ПОТВЪРЖДАВАТ ОТНОВО значението, което отдават на принципите на Хартата на Обединените нации и зачитането на демократичните принципи и правата на човека;КАТО ВЗЕМАТ ПРЕДВИД основите на тясното сътрудничество между Шри Ланка и Общността, поставени със Споразумението между Шри Ланка и Общността, подписано на 22 юли 1975 г.;КАТО ОТБЕЛЯЗВАТ със задоволство резултатите от посоченото споразумение;ВДЪХНОВЕНИ от общото си желание да консолидират, задълбочават и разнообразяват отношенията помежду си в области на взаимен интерес въз основа на равенството, недискриминацията и взаимната изгода;КАТО ПРИЗНАВАТ положителните резултати от процеса на икономически реформи за либерализация и модернизация на икономиката, предприети в Шри Ланка с цел насърчаване на търговските и икономическите отношения между Шри Ланка и Общността;В ЖЕЛАНИЕТО СИ да създадат благоприятни условия за значително развитие и диверсификация на търговията и промишлеността между Общността и Шри Ланка, което ще даде тласък на потока на инвестиции и на търговското и икономическото сътрудничество в области на взаимен интерес, включително в областта на науката и технологията, и ще съдейства за развитието на сътрудничеството в областта на културата;КАТО ПРИЗНАВАТ нуждата от подпомагане на усилията на Шри Ланка за икономическо и социално развитие, и по-специално за подобряване на жизнения стандарт на бедните и групите от населението, които се намират в неравностойно положение;КАТО ОТЧИТАТ значението, което Общността и Шри Ланка отдават на защитата на околната среда в глобален и национален мащаб и на устойчивото използване на природните ресурси с отчитане на връзката между околната среда и развитието;КАТО ОТБЕЛЯЗВАТ общия си интерес от насърчаване и укрепване на регионалното сътрудничество и диалога между севера и юга;КАТО ВЗЕМАТ ПРЕДВИД членството си в Общото споразумение за митата и търговията (ГАТТ), значението на неговите принципи и необходимостта от поддържане и засилване на неговите правила, насърчаващи свободната и безпрепятствена търговия, осъществявана по стабилен, прозрачен и недискриминационен начин;КАТО ВЯРВАТ, че отношенията помежду им надхвърлят обхвата на споразумението, подписано през 1975 г.,РЕШИХА, като договарящи се страни, да сключат настоящото споразумение и за тази цел посочиха за свои пълномощни представители:ЗА СЪВЕТА НА ЕВРОПЕЙСКИЯ СЪЮЗ,Klaus KINKEL,Федерален министър


text: на външните работи и заместник федерален канцлер на Федерална република Германия,председателстващ Съвета на Европейския съюз,Manuel MARIN,Заместник-председател на Комисията на Европейските общности,ЗА ПРАВИТЕЛСТВОТО НА ШРИ ЛАНКА,Abdul Cader Shahul Hameed,Министър на външните работи на Демократична социалистическа република Шри Ланка,КОИТО, след като си размениха установените за валидни и съставени в надлежна форма пълномощия,СЕ СПОРАЗУМЯХА ЗА СЛЕДНОТО:Член 1Демократична основа за сътрудничествоСътрудничеството между Общността и Шри Ланка и настоящото споразумение в своята цялост се основават на зачитането на демократичните принципи и човешките права, които са залегнали в основата на вътрешните и външни политики както на Общността, така и на Шри Ланка, и които представляват важен елемент от споразумението.Член 2Общи цели1. Основната цел на настоящото споразумение е да насърчава и развива посредством диалог и партньорство различните аспекти на сътрудничеството между договарящите се страни с цел да се постигне по-тясно и по-добро сътрудничество.Това сътрудничеството ще бъде съсредоточено, по-специално, върху:- по-нататъшното развитие и разнообразяване на търговията и инвестициите, което е във взаимен интерес за двете страни, като се взема предвид тяхното икономическо положение,- развитие във взаимен интерес на съществуващите и на нови форми на икономическо сътрудничество, насочени към насърчаване и улесняване на обмена и връзките между деловите кръгове, като се вземе под внимание изпълнението на икономическите реформи в Шри Ланка и възможностите за създаване на подходяща среда за инвестиции,- улесняване на по-доброто взаимно разбирателство и укрепване на връзките в областта на науката и техниката, икономиката и културата,- изграждане на икономическия капацитет на Шри Ланка с цел по-активно взаимодействие с Общността,- ускоряване на хода на развитието на Шри Ланка и подкрепа на усилията на тази страна за изграждане на нейната икономика, и по-специално за подобряване на жизнените условия на най-бедните слоеве на населението,- съдействие при опазването на околната среда и устойчивото развитие на природните ресурси.2. Договарящите се страни признават значението, в светлината на целите на настоящото споразумение, на консултациите помежду им по международни въпроси от взаимен интерес.Член 3Търговия и сътрудничество в областта на търговията1. Общността и Шри Ланка продължават да си предоставят взаимно статут на най-облагодетелствана нация в областта на търговията, съгласно разпоредбите на Общото споразумение за митата и търговията.2. С цел укрепване на новите взаимоотношения по динамичен и допълващ се начин и във взаимна изгода, договарящите се страни се ангажират да развиват и разнообразяват търговския обмен помежду си и да подобряват достъпа до своите пазари във възможно най-голяма степен и по начин, който отговаря на тяхното икономическо положение.3. Договарящите се страни се задължават да провеждат политика на подобряване на достъпа на продуктите до своите пазари. Те си предоставят взаимно възможно най-голяма либерализация на вноса и износ, каквато предоставят обикновено на трети страни, и се договарят да проучат начините и средствата за постепенно намаляване на препятствията пред търговията помежду си, и по-конкретно безмитните бариери, като вземат под внимание работата, извършена в това отношение от международните организации.4. Договарящите се страни се споразумяват да насърчават обмена на информация, свързана с взаимноизгодни възможности на пазара, и да свикват консултации в конструктивен дух по въпросите на митата, немитническите мерки, услугите, здравеопазването, безопасността и околната среда, както и на техническите изисквания към продуктите.5. Договарящите


text: се страни се споразумяват да подобрят сътрудничеството по митническите въпроси между съответните органи, по-конкретно в областта на професионалното обучение, опростяването и хармонизирането на митническите процедури, както и предотвратяването, разследването и недопускането на нарушения на митническите разпоредби.6. Договарящите се страни се задължават също да обмислят, всяка страна в съответствие със своето законодателство, възможностите за освобождаване от мита, данъци и други такси на стоките, които се допускат временно на техните територии с цел повторен износ без изменение и на стоките, които се връщат обратно на тяхна територия след преработване на територията на другата договаряща се страна, което не е достатъчно основание за третиране на тези стоки като стоки с произход от територията на тази договаряща се страна.7. Договарящите се страни се задължават да се консултират помежду си, без да накърняват своите права и задължения, съгласно Общото споразумение за митата и търговията, във връзка с всеки спор, свързан с търговията. Ако Общността или Шри Ланка поискат такава консултация, тя трябва да се проведе при първа възможност. Договарящата се страна, която отправя искането, предоставя на другата договаряща се страна цялата необходима информация с оглед на подробното проучване на ситуация. На консултациите се прави опит за разрешаване на търговските спорове колкото е възможно най-бързо.Член 4Икономическо сътрудничество1. Договарящите се страни се задължават, в съответствие със своята политика и цели и в рамките на своите финансови възможности, да насърчават икономическото сътрудничество във взаимна полза.2. Договарящите се страни се споразумяват, че икономическото сътрудничество обхваща три широки области на действие:а) подобряване на икономическата среда в Шри Ланка чрез улесняване на достъпа до ноу-хау, технологиите и капитала на Общността;б) улесняване на контактите между икономическите оператори и въвеждане на други мерки, които имат за цел насърчаване на търговския обмен и на инвестициите;в) укрепване на взаимните познания за икономическата, социалната и културната среда на другата страна като основа за ефективно сътрудничество.3. В посочените по-горе широки области договарящите се страни преследват по-конкретно следните цели, без да изключват нито една област още от самото начало:- подобряване на икономическата среда и на бизнес средата,- сътрудничество за опазване на околната среда и природните ресурси,- сътрудничество в областта на енергетиката, включително неконвенционалните източници на енергия и енергийната ефективност,- сътрудничество в областта на далекосъобщенията, информационните технологии и свързаните с тях въпроси,- сътрудничество в областта на метрологията и промишлените стандарти,- сътрудничество в областта на интелектуалната собственост,- сътрудничество в областта на регионалната интеграция чрез обмен на опит,- насърчаване на трансфера на технологии в други сектори от взаимен интерес,- размяна на информация по валутни въпроси и в областта на макроикономическата среда,- укрепване и разнообразяване на икономическите връзки помежду им,- насърчаване на двустранния поток на търговия и инвестиции между Общността и Шри Ланка чрез създаване на благоприятен климат,- насърчаване на сътрудничеството с цел развиване на земеделието, рибарството, минното дело, транспорта и съобщенията, здравеопазването, контрола върху злоупотребата с наркотици, банковото и застрахователното дело, туризма и другите услуги,- улесняване на създаването на условия, благоприятстващи разкриването на нови работни места,- насърчаване на тясното сътрудничество в частния сектор,- насърчаване на сътрудничеството между малките и средните предприятия,- активизиране на сътрудничеството в промишления сектор, включително в агропромишления сектор


text: и в промишлените сектори с високи технологии,- насърчаване на сътрудничеството в областта на промишлената и градската екология,- оказване на съдействие на усилията на Шри Ланка в областта на насърчаването на търговията и развитието на пазара,- насърчаване на сътрудничеството между образователните и професионалните институции,- насърчаване на научно-техническото сътрудничество,- насърчаване на сътрудничеството в областта на приватизацията в Шри Ланка,- сътрудничество в областта на информацията и културата.Сътрудничеството в някои от гореспоменатите области е посочено по-подробно в членове от 5 до 12 от настоящото споразумение.4. Договарящите се страни обсъждат следните начини за постигане на горепосочените цели, като вземат предвид своите взаимни интереси и действат в съответствие със своите политики и цели:- размяна на информация и идеи,- подготовка на проучвания,- предоставяне на техническа помощ,- програми за обучение, включително професионално обучение,- създаване на връзки между научноизследователските центрове и центровете за професионално обучение, специализираните агенции и бизнес организациите,- насърчаване на инвестициите и смесените предприятия,- институционално развитие на обществените и частните агенции и на администрациите,- достъп до базите данни на всяка страна и създаване на нови бази данни,- работни срещи и семинари,- размяна на експерти.5. Договарящите се страни ще определят заедно и в своя взаимна полза областите и приоритетите, които се нуждаят от конкретни дейности по икономическо сътрудничество, в съответствие със своите дългосрочни цели.Член 5Инвестиции1. Договарящите се страни насърчават увеличаването на взаимноизгодните инвестиции чрез създаване на благоприятен климат за частните инвестиции, включително по-добри условия за трансфер на капитали и обмен на информация относно възможностите за инвестиране.2. Като вземат предвид свършената работа в тази област и дейността на съответните международни форуми, като признават двустранните договори за инвестиции, сключени между Шри Ланка и няколко държави-членки на Общността, както и факта, че Шри Ланка е договаряща се страна по Конвенцията на Агенцията за многостранни инвестиционни гаранции (АМИГ) и е подписала Международната конвенция за уреждане на инвестиционни спорове (ICSID), договарящите се страни подкрепят всички бъдещи споразумения за насърчаване и защита на инвестициите между държавите-членки на Общността и Шри Ланка на основата на принципите на недискриминация и реципрочност.3. Договарящите се страни поемат задължението да насърчават сътрудничеството между своите финансови институции.Член 6Частен сектор1. Договарящите се страни се споразумяват да насърчават развитието на частния сектор в своите програми за сътрудничество, с цел да укрепят икономическото и промишленото сътрудничество помежду си.Договарящите се страни предприемат мерки, които имат за цел:а) да насърчават частния сектор и в двата географски региона с цел да намерят ефективни пътища за съвместни консултации, чиито резултати могат да бъдат предадени на съвместния комитет, посочен в член 20 от настоящото споразумение, с оглед да се предприемат последващи действия;б) да привлекат частния сектор на договарящите се страни в дейностите, които са предмет на развитие в рамките на настоящото споразумение.2. Договарящите се страни улесняват, в рамките на съществуващите правила и разпоредби, достъпа до наличната информация и капиталови улеснения, с цел да насърчават разработването на проекти и дейности за развитие на сътрудничеството между дружествата, например смесени предприятия, договаряне на подизпълнители за трансфер на технологии, лицензи, приложни изследвания и франчайз.Член 7СтандартиБез да накърняват своите международни задължения, като попадат в обхвата на техните отговорности и в съответствие със своите


text: закони, договарящите се страни предприемат стъпки за намаляване на различията в областта на метрологията, стандартизацията и сертификацията чрез насърчаване на използването на съвместими системи от стандарти и сертификати. За тази цел те насърчават по-конкретно следните дейности:- създаване на връзки между експерти с цел улесняване на обмена на информация и на изследванията в областта на метрологията, стандартите, контрола на качеството, насърчаването и сертифицирането,- насърчаване на обмена и контактите между различни органи и институции, които са специализирани в тези области, включително провеждане на консултации за гарантиране, че стандартите няма да възпрепятстват търговския обмен,- насърчаване на разработването на мерки за взаимно признаване на системите за сертифициране на качеството,- развитие на техническата помощ, свързана с метрологията, стандартите и сертификацията, както и с разработването на програми за повишаване на качеството,- предоставяне на техническа помощ за институционално развитие с цел повишаване нивото на организациите за стандарти и сертифициране на качеството, както и за създаване на национална мрежа от организации за оценка на съответствието в Шри Ланка.Член 8Интелектуална собственост1. В рамките на своите компетенции, разпоредби и политики, договарящите се страни:а) ще се стремят да подобряват условията за адекватна и ефективна защита и укрепване на правата на интелектуалната, промишлена и търговска собственост, в съответствие с най-високите международни стандарти;б) ще си сътрудничат за постигането на тези цели.2. Договарящите се страни се споразумяват да не допускат дискриминационно отношение в областта на правата на интелектуалната собственост и при необходимост да провеждат консултации, в случай че проблеми, свързани с правата на интелектуалната собственост, възпрепятстват търговските отношения между тях.Член 9Наука и технология1. Като действат във взаимен интерес и в съответствие с целите на стратегията си за развитие в тази област, договарящите се страни насърчават научно-техническото сътрудничество с цел:а) да насърчават развитието на ноу-хау и да стимулират нововъведенията;б) да разпространяват информация и експертни познания от областта на науката и технологията;в) да разкриват нови възможности за своето бъдещо икономическо, промишлено и търговско сътрудничество.2. Договарящите се страни се ангажират да разработят подходящи процедури за улесняване във възможно най-голяма степен на взаимното сътрудничество между своите учени и изследователски центрове.Член 10Земеделие и рибарствоДоговарящите се страни се договарят да насърчават сътрудничеството в земеделието, включително в градинарството и хранително-преработвателната промишленост, а също така в областта на рибарството, включително преработката на риба. За тази цел, като действат в дух на сътрудничество и добра воля и като вземат предвид законите и в двете страни по тези въпроси, те се ангажират да проучат по-конкретно:а) възможностите за разширяване на търговията със земеделски и рибни продукти;б) мерките в областта на здравеопазването, здравето на растенията и на животните и опазването на околната среда, с цел да предотвратят възникването на пречки в търговията;в) връзките между земеделска и селскостопанска среда;г) научните изследвания в областта на земеделието и рибарството.Член 11ТуризъмДоговарящите се страни се съгласяват да си сътрудничат в областта на туризма чрез мерки, които вземат предвид въпросите, свързани с околната среда и нейното опазване, и които включват обмена на информация, проучвания, обучение и насърчаване на инвестициите, включително чрез създаване на съвместни предприятия.Член 12Информация, култура и комуникацииДоговарящите се страни ще си сътрудничат в областта на информацията, културата и комуникациите, за


text: да създадат по-добро взаимно разбиране и да укрепят културните връзки между тях, като например подготвителни проучвания и техническа помощ за опазване на културното наследство.Член 13Сътрудничество за целите на развитието1. Общността признава потребностите на Шри Ланка от помощ за развитието и е готова да укрепи сътрудничеството и да повиши неговата ефективност, с цел да подпомогне усилията на Шри Ланка за постигане на устойчиво икономическо развитие и социален напредък на своя народ чрез конкретни проекти и програми. Подкрепата на Общността е в съответствие с политиките на Общността, с нейните регламенти и с ограниченията на финансовите средства, предоставени за сътрудничество.2. Проектите и програмите ще продължат да бъдат насочени към по-бедните слоеве на населението. Специално внимание се отделя на развитието на селските райони с участието на целевите групи и когато е уместно, и на квалифицирани неправителствени организации, които са взаимно приемливи за договарящите се страни. Сътрудничеството в тази област ще обхваща също политиките за населението и за насърчаване на заетостта в градовете с развито земеделие, за ролята на жените за развитието и за обучение и институционално укрепване с цел опазване и насърчаване на човешките права.3. Сътрудничеството се извършва предимно по взаимно договорени приоритети, включително борба с бедността, съгласно разпоредбите на член 14, с цел гарантиране на ефективност и устойчивост на програмите.Член 14Борба с бедносттаДоговарящите се страни се задължават да насочат дейностите за сътрудничеството между тях към намаляване на бедността в Шри Ланка там, където това е възможно. В това отношение Общността може да подкрепи, в условията на сътрудничеството за целите на развитието, мерки, предложени от правителството на Шри Ланка.Член 15Околна среда1. Договарящите се страни признават, че опазването на околната среда е неделима част от икономическото сътрудничество и сътрудничеството за развитие. Нещо повече, те подчертават значението на екологичните въпроси и своето желание за разгръщане на сътрудничество в рамките на настоящото споразумение с цел защита и подобряване на околната среда въз основа на работата, извършена в тази област от международните организации.2. По-специално внимание ще бъде обърнато на:а) устойчивото управление на природните екосистеми;б) опазването и съхраняването на естествените горски масиви;в) укрепването на лесовъдството;г) намирането на практически решения на проблемите на енергетиката в селските и градските райони;д) предотвратяването на промишленото замърсяване;е) защитата на градската среда.Член 16Развитие на човешките ресурсиДоговарящите се страни признават необходимостта от развитие на човешките ресурси за разширяване на икономическото развитие и подобряване на условията на живот на групите от населението, които се намират в неравностойно положение. Те признават, че развитието на човешките ресурси трябва да представлява неразделна част от икономическото сътрудничество и от сътрудничеството за развитие.Член 17Контрол на злоупотребата с наркотициДоговарящите се страни потвърждават своята решимост да повишават, в рамките на своите компетенции, ефективността на политиките и мерките за борба с разпространението на наркотици и със злоупотребата с наркотици и ако се налага, да предлагат експертна помощ, като взимат предвид работата, извършена в това отношение от международните организации.Член 18Регионално сътрудничествоСътрудничеството между договарящите се страни ще се разширява с цел да обхване и дейности, предприети в контекста на споразуменията за сътрудничеството и интеграция с други страни от същия регион, при условие че тези дейности са съвместими


text: с тези споразумения.Без да се изключва нито една област, следните сектори са предмет на приоритетно внимание:а) техническо сътрудничество (предоставяне на услуги от външни експерти, обучение на технически персонал по някои практически аспекти на интеграцията);б) насърчаване на търговията между регионите;в) подкрепа на регионалните институции и на съвместни проекти и инициативи, разработени от регионални организации, например от Южноазиатското споразумение за регионално сътрудничество (SAARC);г) проучвания в областта на връзките и комуникациите между регионите.Член 19Финансови средства за нуждите на сътрудничествотоВ рамките на своите финансови възможности и на съответните процедури и инструменти договарящите се страни ще предоставят средства за улесняване на постигането на целите, посочени в настоящото споразумение, и по-специално в областта на икономическото сътрудничество.Що се отнася до помощта за развитието и в рамките на своята програма в полза на азиатските и латиноамериканските страни (ALA), Общността ще подкрепя програмите на Шри Ланка за развитие чрез пряк трансфер на концесии и други източници на финансиране в съответствие с правилата и практиките на съответните институции на Европейската общност.Член 20Съвместна комисия1. Договарящите се страни се споразумяват да създадат съвместна комисия по силата на член 8 от Споразумението за търговско сътрудничество между Общността и Шри Ланка от 1975 г.2. Съвместната комисия има по-специално следните задачи:а) да гарантира правилното функциониране и изпълнение на настоящото споразумение;б) да формулира подходящи препоръки за насърчаване на целите на споразумението;в) да определя приоритетите във връзка с целите на споразумението;г) да проучва пътищата и начините за разгръщане на сътрудничеството в областите, за които се отнасят разпоредбите на настоящото споразумение.3. Съвместната комисия се състои от представители с подходящ представителен ранг от двете договарящи се страни. Съвместната комисия заседава обичайно всяка година, последователно в Брюксел и в Коломбо, на дата, определена по взаимно съгласие. По споразумение между договарящите се страни комисията може да заседава извънредно.4. Съвместната комисия може да създава специални подгрупи, които да я подпомагат при изпълнението на нейните задачи и да координират разработването и изпълнението на проектите и програмите в рамките на настоящото споразумение.5. Дневният ред на заседанията на съвместната комисия се определя по споразумение между договарящите се страни.6. Договарящите се страни се споразумяват, че съвместната комисия има задачата да осигурява правилното функциониране на всички секторни споразумения, които са сключени или които биха могли да бъдат сключени между Общността и Шри Ланка.7. В областите, обхванати от споразумението, могат да се провежия консултации при възникването на какъвто и да е проблем в интервала между заседанията на съвместната комисия. Тези консултации се ръководят от специалните подгрупи съгласно техните отговорности или са предмет на ad hoc консултации.Член 21Бъдещо развитие1. Договарящите се страни могат по взаимно съгласие да разширят настоящото споразумение, с цел да повишат нивото на сътрудничеството и да го обогатят чрез споразумения в конкретни сектори или за конкретни дейности.2. В рамките на настоящото споразумение всяка договаряща се страна може да прави предложения за разширяване на обхвата на сътрудничество, като вземе под внимание опита, натрупан по време на изпълнението на споразумението.Член 22Други споразумения1. Без да се накърняват съответните разпоредби на Договорите за създаване на Европейските общности, нито настоящото споразумение, нито дейностите, предприети по силата на споразумението, не засягат правомощията


text: на държавите-членки на Общностите да предприемат двустранни дейности с Шри Ланка в рамките на икономическото сътрудничество или да сключват, когато е уместно, нови споразумения за икономическо сътрудничество с Шри Ланка.2. При спазване на разпоредбите на параграф 1 относно икономическото сътрудничество, разпоредбите на настоящото споразумение заменят разпоредбите на споразуменията, сключени между държавите-членки на Общностите и Шри Ланка, ако тези разпоредби са несъвместими или идентични с разпоредбите на настоящото споразумение.Член 23УлесненияЗа улеснение на сътрудничеството в рамките на настоящото споразумение властите на Шри Ланка предоставят на длъжностните лица и експертите от Европейската общност обичайните гаранции и улеснения, каквито са необходими за изпълнението на техните функции. Подробните разпоредби за това ще бъдат установени чрез отделна размяна на писма.Член 24Териториално прилаганеНастоящото споразумение се прилага, от една страна, на териториите, на които се прилага Договорът за създаване на Европейската общност при условията, установени в Договора, и от друга страна, на територията на Шри Ланка.Член 25ПриложенияПриложенията към настоящото споразумение представляват неразделна част от него.Член 26Влизане в сила и подновяванеНастоящото споразумение влиза в сила на първия ден от месеца след датата, на която страните са се нотифицирали взаимно за приключването на необходимите за целта процедури. След влизането си в сила настоящото споразумение заменя Споразумението за търговско сътрудничество, подписано на 22 юли 1975 г.Настоящото споразумение се сключва за период от пет години. То се подновява автоматично за срок от по една година, освен ако някоя от договарящите се страни не го отмени с предизвестие от шест месеца.Член 27Автентични текстовеНастоящото споразумение е съставено в два оригинала на английски, гръцки, датски, испански, италиански, немски, нидерландски, португалски и френски език и на езика синхала, като всеки един от текстовете е еднакво автентичен.En fe de lo cual, los abajo firmantes suscriben el presente Acuerdo.Til bekræftelse heraf har undertegnede underskrevet denne aftale.Zu Urkund dessen haben die Unterzeichneten dieses Abkommen unterschrieben.Σε πίστωση των ανωτέρω, οι υπογράφοντες έθεσαν την υπογραφή τους κάτω από την παρούσα συμφωνία.In witness whereof the undersigned have signed this Agreement.En foi de quoi, les soussignés ont apposé leur signature au bas du présent accord.In fede di che, i sottoscritti hanno firmato il presente accordo.Ten blijke waarvan de ondergetekenden hun handtekening onder deze Overeenkomst hebben gesteld.Em fé do que, os abaixo-assinados apuseram as suas assinaturas no final do presente acordo.+++++ TIFF +++++Hecho en Bruselas, el dieciocho de julio de mil novecientos noventa y cuatro.Udfærdiget i Bruxelles, den attende juli nitten hundrede og fireoghalvfems.Geschehen zu Brüssel am achtzehnten Juli neunzehnhundertvierundneunzig.Έγινε στις Βρυξέλλες, στις δέκα οκτώ Ιουλίου χίλια εννιακόσια ενενήντα τέσσερα.Done at Brussels on the eighteenth day of July in the year one thousand nine hundred and ninety-four.Fait à Bruxelles, le dix-huit juillet mil neuf cent quatre-vingt-quatorze.Fatto a Bruxelles, addì diciotto luglio millenovecentonovantaquattro.Gedaan te Brussel, de achttiende juli negentienhonderd vierennegentig.Feito em Bruxelas, em dezoito de Julho de mil novecentos e noventa e quatro.+++++ TIFF +++++Por el Consejo de la Unión EuropeaFor Rådet for Den Europæiske UnionFür den Rat der Europäischen UnionΓια το Συμβούλιο της Ευρωπαϊκής ΈνωσηςFor the Council of the European UnionPour le Conseil de l'Union européennePer il Consiglio dell'Unione europeaVoor de Raad van de


text: Europese UniePelo Conselho da União Europeia+++++ TIFF ++++++++++ TIFF +++++Por el Gobierno de Sri LankaFor regeringen for Sri LankaFür die Regierung Sri LankasΓια την κυβέρνηση της Σρι ΛάνκαFor the Government of Sri LankaPour le gouvernement du Sri LankaPer il governo dello Sri LankaVoor de Regering van Sri LankaPelo Governo do Sri Lanka+++++ TIFF ++++++++++ TIFF +++++--------------------------------------------------19950419ПРИЛОЖЕНИЕДекларация на Общността относно корекциите на митатаОбщността потвърждава своята декларация, приложена към Споразумението за сътрудничество, подписано на 22 юли 1975 г. във връзка с Общата схема на преференции, автономно въведена в сила от Европейската икономическа общност на 1 юли 1971 г. въз основа на Резолюция 21 (II) на Втората конференция на Организацията на обединените нации за търговия и развитие, състояла се през 1968 г.Освен това Общността се задължава да проучи предложенията и въпросите, свързани с въпросите относно произхода, повдигнати от Шри Ланка, които имат за цел да позволят на Шри Ланка да се възползва възможно най-пълно от възможностите, които ѝ дава тази система.Общността желае да организира работна среща в Шри Ланка за обществени и частни ползватели на системата, с цел да гарантира извличането на максимална полза от нея.Декларации на Общността и на Шри Ланка1. В хода на преговорите за сключване на Споразумението за сътрудничество за партньорство и развитие между Европейската общност и Шри Ланка, договарящите се страни заявиха, че разпоредбите на споразумението не следва да накърняват техните права и задължения, произтичащи от ГАТТ, и че в съответствие с член 30, параграф 4 от Виенската конвенция за договорното право от 1969 г. всички последващи споразумения, които са част от окончателния резултат от Уругвайския кръг на многостранните търговски преговори и към които са се присъединили и двете договарящи се страни, имат надмощие в случай на противоречие или несъвместимост.2. Договарящите се страни се споразумяват, че за целите на настоящото споразумение терминът "интелектуална, промишлена и търговска собственост" включва, по-конкретно, защита на авторското право (включително компютърен софтуер) и сродните му права; търговски марки; географски указания, включително указания за произход; промишлен дизайн; патенти; дизайн на разположението на интегрални схеми, а също така защита на неразгласена информация и защита срещу нелоялна конкуренция.--------------------------------------------------


text:
 6.6.2014
 BG
 Официален вестник на Европейския съюз
 L 167/4
 СПОРАЗУМЕНИЕ
 между Европейския съюз и Република Сейшели относно достъпа на риболовни кораби, плаващи под знамето на Сейшелските острови, до водите и морските биологични ресурси на Майот, под юрисдикцията на Европейския съюз
 ЕВРОПЕЙСКИЯТ СЪЮЗ, наричан по-нататък „ЕС“,
 и
 РЕПУБЛИКА СЕЙШЕЛИ, наричана по-нататък „Сейшелските острови“,
 наричани по-нататък „страните“,
 КАТО ОТЧИТАТ тесните работни взаимоотношения, които се развиха между ЕС и Сейшелските острови, особено в контекста на Споразумението за партньорство между членовете на Групата страни от Африка, Карибите и Тихоокеанския басейн, от една страна, и Европейската общност и нейните държави членки, от друга страна (Споразумението от Котону), и тяхното общо желание да засилят тези отношения,
 КАТО ОТБЕЛЯЗВАТ, че ЕС и Сейшелските острови са имали силни взаимоотношения в областта на рибарството в резултат на Споразумението между Европейската икономическа общност и Република Сейшели за риболов в крайбрежните води на Сейшелите, сключено през 1987 г. Това споразумение беше засилено със сключването през 2006 г. на Споразумение за партньорство в областта на рибарството между страните, което още е в сила и се прилага чрез съответния протокол към посоченото споразумение,
 КАТО ВЗЕМАТ ПРЕДВИД Конвенцията на ООН по морско право,
 КАТО ОСЪЗНАВАТ важността на принципите, установени от Кодекса за поведение за отговорно рибарство, приет на конференцията на ФАО през 1995 г.,
 КАТО ОТБЕЛЯЗВАТ освен това, че ЕС и Сейшелските острови са страни в Комисията по рибата тон в Индийския океан (IOTC) — междуправителствената организация, упълномощена да управлява рибата тон и тоноподобните в Индийския океан и съседните морета,
 РЕШЕНИ да си сътрудничат във взаимен интерес за насърчаване на въвеждането на отговорно рибарство, за да се осигури дългосрочното опазване и устойчивата експлоатация на живите морски ресурси,
 УБЕДЕНИ, че такова сътрудничество трябва да приеме формата на инициативи и мерки, които, независимо дали са взети съвместно или поотделно, допълват провежданата политика и са съгласувани с нея, и осигуряват ефективно съчетаване на усилията,
 КАТО ЖЕЛАЯТ да определят реда и условията за упражняване на риболовни дейности от корабите на Сейшелските острови във водите на ЕС и подкрепата от страна на Сейшелските острови за въвеждането на отговорен риболов в тези води,
 СЕ СПОРАЗУМЯХА ЗА СЛЕДНОТО:
 Член 1
 Обхват
 Настоящото споразумение установява принципите, правилата и процедурите за:
 —
 икономическото, финансовото, техническото и научното сътрудничество в областта на рибарството с цел осигуряване на отговорен риболов във водите на ЕС, за да се гарантират опазването и устойчивата експлоатация на рибните ресурси,
 —
 условията, регулиращи достъпа на риболовни кораби на Сейшелските острови до водите на ЕС, както са определени в приложението;
 —
 реда и условията за контрол на рибарството във водите на ЕС с оглед на осигуряване на спазването на горепосочените правила и условия, ефективността на мерките за опазване и управление на рибните ресурси, както и предотвратяване на незаконния, недеклариран и нерегулиран (ННН) риболов.
 Член 2
 Определения
 За целите на настоящото споразумение:
 а)
 „органи на Сейшелските острови“ означава риболовният орган на Сейшелските острови;
 б)
 „кораби на Сейшелските острови“ означава кораби, плаващи под знамето на Сейшелските острови и регистрирани в Сейшелските острови;
 в)
 „органи на ЕС“ означава Европейската комисия;
 г)
 „водите на